
LIETUVOS RESPUBLIKOS SEIMO VALDYBA


SPRENDIMAS
DĖL LIETUVOS RESPUBLIKOS SEIMO IR SEIMO KANCELIARIJOS VEIKLOS ORGANIZAVIMO

2020 m. lapkričio 23 d. Nr. SV-S-2
Vilnius


Lietuvos Respublikos Seimo valdyba, vadovaudamasi Lietuvos Respublikos Seimo statuto 32 straipsnio 14 punktu, 18611 straipsnio 1 dalimi, 18612 straipsnio 1 dalimi ir atsižvelgdama į tai, kad Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“ paskelbta valstybės lygio ekstremalioji situacija visoje šalyje ir Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ visoje Lietuvos Respublikos teritorijoje paskelbtas karantinas dėl COVID-19 ligos (koronaviruso infekcijos) plitimo grėsmės, taip pat į tai, kad visoje šalyje įvesti griežti ribojimai dėl asmenų kontaktų, ir į tai, kad dėl kiekvieno Seimo rūmuose dirbančiam asmeniui patvirtinto COVID-19 ligos (koronaviruso infekcijos) atvejo tenka izoliuotis ir kitiems sąlytį turėjusiems asmenims, taip pat siekdama mažinti asmenų kontaktų skaičių ir COVID-19 ligos (koronaviruso infekcijos) plitimą Seime bei užtikrinti nepertraukiamą ir saugų Seimo darbą, nusprendžia: 
Preambulės pakeitimai:
Nr. SV-S-25,
2021-01-06,
paskelbta TAR 2021-01-07, i. k. 2021-00281            

1. Nustatyti, kad karantino laikotarpiu renginiai, išskyrus nuotoliniu būdu stebimas spaudos konferencijas, uždarose patalpose Seime neorganizuojami.
2. Nustatyti, kad karantino laikotarpiu ekskursijos Seime neorganizuojamos.
3. Nustatyti, kad Seimo narių ir Seimo kanceliarijos darbuotojų komandiruotės neorganizuojamos.
4. Nustatyti, kad karantino laikotarpiu susitikimai su lankytojais Seime, išskyrus atvejus, kai tai būtina Seimo darbui užtikrinti, nerengiami.
5. Nustatyti, kad karantino laikotarpiu vienos dienos leidimai įeiti į Seimo rūmus neužsakomi, išskyrus leidimų užsakymą visuomenės informavimo priemonių atstovams ir atvejus, kai tai būtina Seimo darbui užtikrinti, o ilgalaikiai leidimai įeiti į Seimo rūmus neišduodami, išskyrus atvejus, kai tai būtina Seimo darbui užtikrinti.
6. Nustatyti, kad karantino laikotarpiu Seimo valdybos, Seimo komitetų, pakomitečių ir komisijų posėdžiai, išskyrus Seimo statuto 18610 straipsnio 2 dalies 5 punkte nustatytus atvejus, ir Seniūnų sueigos posėdžiai organizuojami nuotoliniu būdu. 
Punkto pakeitimai:
Nr. SV-S-25,
2021-01-06,
paskelbta TAR 2021-01-07, i. k. 2021-00281            

7. Rekomenduoti karantino laikotarpiu Seimo frakcijoms ir Mišriai Seimo narių grupei posėdžius organizuoti nuotoliniu būdu.
8. Nustatyti, kad nedalyvavimas Seimo, Seimo komiteto, pakomitečio ar Seimo komisijos posėdyje, išskyrus nuotoliniu būdu organizuojamus posėdžius, dėl Seimo nario saviizoliacijos dėl COVID-19 ligos (koronaviruso infekcijos) plitimo grėsmės ir (arba) dėl priklausymo rizikos grupei laikoma Seimo nario nedalyvavimo Seimo, Seimo komiteto, pakomitečio ar Seimo komisijos posėdyje svarbia pateisinama priežastimi. 
Punkto pakeitimai:
Nr. SV-S-25,
2021-01-06,
paskelbta TAR 2021-01-07, i. k. 2021-00281            

9. Nustatyti, kad Seimo rūmų ir kitose Seimo kanceliarijos teisėtai valdomose patalpose esančios poilsio erdvės ir rūkymo zonos karantino laikotarpiu neeksploatuojamos.
10. Nustatyti, kad siekiant užtikrinti sveikatai saugias darbo sąlygas, Seimo posėdžiai būtų organizuojami ir vyktų laikantis nustatytų sveikatos saugos reikalavimų.
11. Įpareigoti Seimo narius ir Seimo kanceliarijos darbuotojus Seimo posėdžių salėje nesibūriuoti, pagal galimybes vengti veiksmų, dėl kurių būtų neįmanoma dėvėti veido apsaugos priemones.
12. Nustatyti, kad visiems į Seimo rūmus įeinantiems asmenims matuojama kūno temperatūra.
13. Rekomenduoti Seimo nariams ir Seimo kanceliarijos darbuotojams su visuomenės informavimo priemonių atstovais komunikuoti pagal galimybes atvirose erdvėse lauke.
14. Rekomenduoti Seimo nariams ir Seimo kanceliarijos darbuotojams į telefonus įsidiegti ir naudoti mobiliąją programėlę „Korona Stop LT“.
15. Pripažinti netekusiais galios:
15.1. Lietuvos Respublikos Seimo valdybos 2020 m. kovo 4 d. sprendimą Nr. SV-S-1591 „Dėl Lietuvos Respublikos Seimo ir Seimo kanceliarijos veiklos organizavimo“ su visais pakeitimais ir papildymais; 
Papunkčio pakeitimai:
Nr. SV-S-25,
2021-01-06,
paskelbta TAR 2021-01-07, i. k. 2021-00281            

15.2. Lietuvos Respublikos Seimo valdybos 2020 m. lapkričio 5 d. sprendimą Nr. SV‑S‑1691 „Dėl Seimo ir Seimo kanceliarijos veiklos organizavimo“ su visais pakeitimais ir papildymais. 



Seimo Pirmininkė	Viktorija Čmilytė-Nielsen


Pakeitimai:

1.

                    Seimo valdyba, Sprendimas
                
Nr. SV-S-25,
2021-01-06,
paskelbta TAR 2021-01-07, i. k. 2021-00281                
Dėl Seimo valdybos 2020 m. lapkričio 23 d. sprendimo Nr. SV-S-2 „Dėl Lietuvos Respublikos Seimo ir Seimo kanceliarijos veiklos organizavimo“ pakeitimo

